ai4bharat/Pralekha huggingface dataset:
திறன் மேம்பாடு மற்றும் தொழில் முனைவோர் அமைச்சகம்
திறன் மேம்பாடு மற்றும் தொழில் முனைவு அமைச்சகத்தின் ஆண்டு இறுதி அறிக்கை
பிரதமரின் கவுசல் விகாஸ் திட்டம் 3.0 
திறன் மேம்பாடு மற்றும் தொழில்முனைவு அமைச்சகம் தனது முன்னணி திட்டமான 3ம் கட்ட பிரதமரின் கவுசல் விகாஸ் திட்டத்தை 2021 ஜனவரியில் தொடங்கியது. இத்திட்டம் தொழில் துறை தேவைகளுக்கு ஏற்ப, நாடு முழுவதும் திறன் மேம்பாட்டை ஊக்குவித்து மேம்படுத்தும்.
பிரதமரின் கவுசல் விகாஸ் திட்டத்தின் பிரதான நோக்கங்கள்:திறன் மேம்பாட்டு பயிற்சி கிடைக்கும் இடங்கள் பற்றிய தகவல்களை இளைஞர்களுக்கு தெரிவிக்கும் சூழலை உருவாக்கும்.திறன் மேம்பாட்டு பயிற்சிக்கும், சான்றிதழ் பெறவும் இளைஞர்களுக்கு தேவையான உதவியை அளிக்கும்.தனியார் துறையினர் அதிகம் பங்குபெறுவதற்கான நிலையான திறன் மேம்பாட்டு மையங்களை ஊக்குவிக்கும்.
நாடு முழுவதும் 8 லட்சம் இளைஞர்களுக்கு பயனளிக்கும்.
இதுவரை, பிரதமரின் கவுசல் விகாஸ் 3.0 திட்டத்தின் கீழ் 3.74 லட்சம் பேர் பதிவு செய்துள்ளனர். 3.36 லட்சம் பேர் பயிற்சி பெற்றுள்ளனர். 2.23லட்சம் பேர் மதிப்பீடு செய்யப்பட்டுள்ளனர் மற்றும் 1.65 லட்சம் பேருக்கு சான்றிதழ் அளிக்கப்பட்டுள்ளது.
பிரதமரின் கவுசல் விகாஸ் 3.0 திட்டத்தின் கீழ் கொவிட் மருத்துவ பணியாளர்களுக்கு பயிற்சி
மருத்துவ பணியாளர்களின் தேவை அதிகரிப்பை ஈடுசெய்யவும், தற்போதுள்ள மருத்துவ பணியாளர்களின் சுமையை குறைப்பதையும் இந்த பயிற்சி திட்டம் நோக்கமாக கொண்டுள்ளது.
இந்த பயிற்சி திட்டம் கீழ்கண்ட 3 அம்சங்களை உள்ளடக்கியது:
முதல் அம்சம்: சுகாதார துறையில் பணிகளுக்கு சிறப்பு திட்டத்தின் கீழ் புதிதாக பயிற்சி. இதில் 21 நாள் பயிற்சி வகுப்புகளும், மருத்துவ மனைகள் மற்றும் பரிசோதனை மையங்களில் 90 நாட்கள் பயிற்சி.
2வது அம்சம்: முன்அனுபவம் உள்ளவர்களுக்கு திறன் மேம்பாட்டு பயிற்சி.
3வது அம்சம்: திரவ மருத்துவ ஆக்ஸிஜன் கொண்டு செல்லும் ஓட்டுநர்களுக்கான 27 நாள் பயிற்சி.
இந்த திட்டம் பிரதமரால் கடந்த 2021 ஜூன் 18ம் தேதி அன்று 111பிரதமரின் கவுசல் மையங்களில் தொடங்கப்பட்டது.
இதேபோல் நெசவாளர்கள், கைவினை கலைஞர்களுக்கும் இத்திட்டத்தின் கீழ் பயிற்சி அளிக்கப்பட்டது. ஐடிஐக்களுக்கும் பயிற்சி அளிக்கப்பட்டுள்ளது. நாடு முழுவதும் பல மாநிலங்களில் அளிக்கப்பட்ட பயிற்சி விவரங்களை கீழ்கண்ட இணைப்பில் காணலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788919
நிதி அமைச்சகம்
தமிழகம் உள்ளிட்ட 23 மாநிலங்களுக்கு சரக்கு மற்றும் சேவை வரி இழப்பீட்டிற்காக ரூ 6,000 கோடி
சரக்கு மற்றும் சேவை வரி இழப்பீட்டிற்காக தமிழகம் உள்ளிட்ட 23 மாநிலங்கள் மற்றும் 3 யூனியன் பிரதேசங்களுக்கு எட்டாவது வாரத் தவணையாக ரூ 6,000 கோடியை மத்திய நிதி அமைச்சகம் வழங்கியுள்ளது. இதில்ரூ. 5,516.60 கோடி 23 மாநிலங்களுக்கும், சட்டமன்றங்கள் இடம்பெற்றுள்ள தில்லி, ஜம்மு-காஷ்மீர் மற்றும் புதுச்சேரி ஆகிய 3 யூனியன் பிரதேசங்களுக்கு ரூ. 483.40 கோடியும் வழங்கப்பட்டுள்ளது. எஞ்சியுள்ள மாநிலங்களான அருணாச்சலப் பிரதேசம், மணிப்பூர், மிசோரம், நாகாலாந்து மற்றும் சிக்கிம் ஆகியவற்றிற்கு சரக்கு மற்றும் சேவை செயல்பாடுகளின் மூலமான வருவாயில் இடைவெளி இல்லை.
4.1902 சதவீத வட்டிக்கு இந்த வாரத்திற்கான கடன் தொகையை மத்திய அரசு பெற்றுள்ளது. இதுவரை சிறப்பு கடன் சாளரத்தின் கீழ் ரூ 48,000 கோடி, 4.6986% வட்டியில் பெறப்பட்டுள்ளது.
ஏற்கனவே ரூ. 1,06,830 கோடியை, மாநிலங்கள் கூடுதலாக பெறுவதற்கு அனுமதி அளிக்கப்பட்டுள்ளது.
தற்போது வழங்கப்பட்டுள்ள கடன் தொகையின்படி தமிழகத்திற்கு ரூ.3191.24 கோடி, சிறப்பு கடன் சாளரத்தின் கீழ் வழங்கப்பட்டுள்ளது. இதுதவிர, ரூ. 9,627 கோடியை  கூடுதலாக மாநிலம் பெறுவதற்கு அனுமதிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682355
பிரதமர் அலுவலகம்
ஊடகத்தில் அதிர்வை ஏற்படுத்தியுள்ள மனதின் குரலின் 100-வது அத்தியாயம்
மனதின் குரல் நிகழ்ச்சியின் 100-வது அத்தியாயம், தேசிய மற்றும் சர்வதேச அளவில் அதிர்வை ஏற்படுத்தியுள்ளது. ஊடகத்தில் வெளியாகியுள்ள முக்கிய பதிவுகளை பிரதமர் அலுவலகம் பகிர்ந்துள்ளது.
மனித வள மேம்பாட்டு அமைச்சகம்
உலகின் மிகப்பெரிய நவீன கண்டுபிடிப்பு முயற்சிப் போட்டியான 3-வது ஸ்மார்ட் இந்தியா ஹேகத்தான் போட்டியை துவக்கிவைத்தார் மத்திய மனித வள மேம்பாட்டுத்துறை அமைச்சர்
முதல் முறையாக தனியார் துறை / அமைப்புக்கள் மற்றும் அரசு சார்பற்ற அமைப்புக்கள் தங்களது பிரச்சினைகள் சார்ந்த விவரங்களை ஸ்மார்ட் இந்தியா ஹேகத்தான் 2019-ல் பங்கேற்கும் மாணவர்களுக்கு அனுப்பிவைக்கலாம்.
உலகின் மிகப்பெரிய நவீன கண்டுபிடிப்பு முயற்சிப் போட்டியான 3-வது ஸ்மார்ட் இந்தியா ஹேகத்தான் போட்டியை துவக்கிவைத்தார் மத்திய மனித வள மேம்பாட்டுத்துறை அமைச்சர் திரு பிரகாஷ் ஜவ்டேகர் இன்று புதுதில்லியில் துவக்கிவைத்தார்.
மத்திய மனிதவள மேம்பாட்டுத் துறை, அகில இந்திய தொழில்நுட்பக் கல்வி குழு, பர்சிஸ்டன்ட் சிஸ்டம்ஸ் மற்றும் ஐ-4-சி என்ற நிறுவனம் இணைந்து மிகவும் பிரபலமான ஸ்மார்ட் இந்தியா ஹேகத்தான் 3-வது போட்டியை நடத்துகிறது.
நமது தினசரி வாழ்க்கையில் எதிர்கொள்ளும் பிரச்சினைகளுக்கு நாடு தழுவிய அளவில் மாணவர்கள் முன் முயற்சி மேற்கொண்டு தீர்வுகாண்பதை நோக்கமாகக் கொண்டு இந்தப் போட்டி நடத்தப்படுகிறது. இதன் மூலம் மாணவர்கள் மனதில் பிரச்சினைகளுக்கு தீர்வு காணும் மனநிலை ஏற்படுவதோடு, புதிய பொருட்களை கண்டுபிடிக்கும் கலாச்சாரமும் ஏற்படுகிறது.
நிகழ்ச்சியில் பேசிய அமைச்சர் பிரகாஷ் ஜவ்டேகர், இந்தப் போட்டியில் சுமார் மூவாயிரம் நிறுவனங்களைச் சேர்ந்த ஒரு லட்சத்திற்கும் அதிகமான மாணவர்கள் பங்கேற்று பொதுத் துறை அமைப்புகள் மற்றும் மத்திய அமைச்சகங்கள் எதிர்கொள்ளும் சவால்களுக்கு தீர்வுகாணும் வாய்ப்புக்களை பெற்றிருப்பதாகத் தெரிவித்தார். முதல் முறையாக இந்தப் போட்டியில் தொழில் துறையினர் மற்றும் அரசு சாரா அமைப்புகள் ஆகியவற்றின் பிரச்சினைகள் எடுத்துக் கொள்ளப்பட்டுள்ளதாகத் தெரிவித்தார்.
உலகின் மிகச்சிறந்த நிறுவனங்களுக்கு உலகத் தரத்திலான தீர்வுகளைக் காண்பதற்கு மாணவர்களுக்கு வாய்ப்பு கிடைக்கும் என்பதோடு, இந்த நிறுவனங்கள் மிகச்சிறந்த திறன் கொண்ட மாணவர்களை சந்திக்க வாய்ப்புக்களை பெறுவதோடு, அவர்களுக்கு வேலைவாய்ப்பும் தர வாய்ப்பு கிடைக்கும் என்றார் அமைச்சர். இந்திய அறிவியல் கழகம், இந்திய தொழில்நுட்பக் கழகம், தேசிய தொழில்நுட்பக் கழகம், அகில இந்திய தொழில்நுட்பக் கல்வி கவுன்சில், பல்கலைக்கழக மானியக்குழு, ஆகியவற்றின் அங்கீகாரத்தை பெற்ற நிறுவனங்களைச் சேர்ந்த மாணவர்கள் பிர்ச்சினைகளுக்கு தீர்வு காண்பதோடு தொழில்சார்ந்த தீர்வையும் வழங்குவார்கள் என்ற தகவலை அமைச்சர் தெரிவித்தார்.
இந்நிகழ்ச்சியில், நவீன இந்தியா ஹகதான் – 2019ல் தலைவரும் அகில இந்திய தொழில்நுட்பக் கல்வி கவுன்சிலின் தலைவருமான டாக்டர். அனில் சகஸ்ரபூதே, மத்திய மனித வள மேம்பாட்டு அமைச்சக செயலர் ஆர். சுப்பிரமணியன் மற்றும் மனித வள மேம்பாட்டு அமைச்சகத்தின் தலைமை தகவல் அதிகாரி டாக்டர் அபெய் ஜெரே உடனிருந்தனர்.
பிரதமர் அலுவலகம்
மகரிஷி தயானந்த சரஸ்வதியின் 200வது பிறந்த ஆண்டினை நினைவுகூரும் ஓராண்டு கால கொண்டாட்டங்களை பிப்ரவரி 12 அன்று பிரதமர் தொடங்கிவைக்க இருக்கிறார்
முற்காலத்தில் பரவலாக இருந்த சமூக சமத்துவம் இன்மைக்கு எதிராக 1875ல் ஆரிய சமாஜத்தை நிறுவியவர், சமூக சீர்திருத்தவாதியான மகரிஷி தயானந்த சரஸ்வதி
நாட்டின் சமூக, கலாச்சார விழிப்புணர்வில் ஆரிய சமாஜம் முக்கியப் பங்கு வகித்துள்ளது
சமூக சீர்திருத்தவாதிகள் மற்றும் முக்கிய ஆளுமைகள், குறிப்பாக யாருடைய பங்களிப்புகள் இந்திய அளவில் இன்னமும் ஏற்கப்படாதவர்களைக் கொண்டாடப் பிரதமர் மோடியின் அரசு உறுதிபூண்டுள்ளது
மகரிஷி தயானந்த சரஸ்வதியின் 200வது பிறந்த ஆண்டினை நினைவுகூரும் ஓராண்டு கால கொண்டாட்டங்களை 2023, பிப்ரவரி 12 அன்று காலை 11 மணிக்கு தில்லியில் உள்ள இந்திரா காந்தி உள்விளையாட்டரங்கில் பிரதமர் திரு நரேந்திர மோடி தொடங்கிவைப்பார். இந்த நிகழ்வில் திரண்டிருப்போரிடையே பிரதமர் உரையாற்றுவார்.
1824, பிப்ரவரி 12 அன்று பிறந்த மகரிஷி தயானந்த சரஸ்வதி, சமூக சீர்திருத்தவாதியாக இருந்தார். முற்காலத்தில் பரவலாக இருந்த சமூக சமத்துவம் இன்மைக்கு எதிராக 1875ல் ஆரிய சமாஜத்தை இவர் நிறுவினார். சமூக சீர்திருத்தங்கள், கல்வி ஆகியவற்றுக்கு முக்கியத்துவம் அளித்த ஆரிய சமாஜம் நாட்டின் சமூக, கலாச்சார விழிப்புணர்வில் முக்கியப் பங்கு வகித்துள்ளது.
சமூக சீர்திருத்தவாதிகள் மற்றும் முக்கிய ஆளுமைகள், குறிப்பாக யாருடைய பங்களிப்புகள் இந்திய அளவில் இன்னமும் ஏற்கப்படாதவர்களைக் கொண்டாடப் பிரதமர் மோடியின் அரசு உறுதிபூண்டுள்ளது. பகவான் பிர்சா முண்டாவின் பிறந்த நாளை பழங்குடியினர் கௌரவ தினமாக அறிவித்ததிலிருந்து ஸ்ரீ அரவிந்தரின் 150வது பிறந்த நாளை நினைவுகூரும் நிகழ்வில் பங்கேற்றது வரை இத்தகைய முன்முயற்சிகளில் பிரதமர் திரு நரேந்திர மோடி முன்னணியில் இருக்கிறார்.
பிரதமர் அலுவலகம்
ஜாலியன்வாலா பாக் படுகொலையில் இன்னுயிர் நீத்த தியாகிகளுக்கு பிரதமர் நினைவஞ்சலி
பிரதமர் திரு.நரேந்திர மோடி, ஜாலியன்வாலா பாக் படுகொலையில் தமது இன்னுயிரை நீத்த தியாகிகளுக்கு அஞ்சலி செலுத்தியுள்ளார்.
திரு.மோடி சுட்டுரை வாயிலாக வெளியிட்டுள்ள செய்தியில், “ஜாலியன்வாலா பாக் படுகொலையில் தமது இன்னுயிரை நீத்த தியாகிகளுக்கு எனது அஞ்சலிகள். அவர்களது துணிவும், தீரமும், தியாகமும் ஒவ்வொரு இந்தியருக்கும் வலிமை சேர்க்கின்றன” என்று கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 870 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 10,179 பேர் கொவிட் தொற்றால் பாதிக்கப்பட்டுள்ளனர். இது 0.02 சதவீதமாகும்.
தொற்றிலிருந்து மீண்டவர்களின் விகிதம் 98.79 சதவீதம்.
கடந்த 24 மணி நேரத்தில் 2,100 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,42,065 பேர்.
கடந்த 24 மணி நேரத்தில் 906 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.70% வாராந்திர பாதிப்பு விகிதம் 0.90% இதுவரை மொத்தம் 92.90 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,29,610 பரிசோதனைகள் நடத்தப்பட்டுள்ளன.
பெண்கள் மற்றும் குழந்தை நலன் அமைச்சகம்
கர்ப்பிணிப் பெண்களின் ஊட்டச்சத்து அளவை மேம்படுத்துவதற்கான திட்டம்
மத்திய அரசு ஊட்டச்சத்து 2.0 இயக்கத்திற்கு  15-வது நிதி ஆணையத்தின்  கீழ் ஒப்புதல் அளித்துள்ளது.
நாடு முழுவதிலும் உள்ள 13.97 லட்சம் அங்கன்வாடி மையங்கள் மூலமாக கர்ப்பிணிப் பெண்களுக்கு காலை சிற்றுண்டி, சூடான மதிய உணவு மற்றும் வீட்டிற்கு எடுத்துச்செல்லும் ரேஷன்  பொருட்கள் வழங்கப்பட்டு வருகின்றன. இந்த கூடுதல் ஊட்டச்சத்து திட்டத்தின் நோக்கம், பரிந்துரைக்கப்பட்ட உணவுக்கான உதவித்தொகை மற்றும் தினந்தோறும் உட்கொள்ளும் உணவு போன்றவைகளுக்கு இடையே உள்ள இடைவெளியை நீக்குவதாகும். கூடுதல் ஊட்டச்சத்து திட்டத்தில் ஆயுஷ் நடவடிக்கைகளை பின்பற்றி மாறுபட்ட உணவு உட்கொள்ளும் முறை மற்றும் வேளாண்- பருவநிலைக்கு ஏற்ற பிராந்திய உணவுப் பழக்கங்களை மேம்படுத்த மத்திய மகளிர் மற்றும் குழந்தைகள் மேம்பாட்டுத்துறை அமைச்சகம் மாநில அரசுகளை வலியுறுத்தியுள்ளது.
இந்த தகவலை நாடாளுமன்றத்தில் மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிரிதி சுபின் இரானி எழுத்துப்பூர்வமாக அளித்த பதிலில் தெரிவிக்கப்பட்டுள்ளது.
பிரதமர் அலுவலகம்
ஆசிய விளையாட்டுப் போட்டியில் மகளிர் 800 மீட்டர் ஓட்டத்தில் வெள்ளிப் பதக்கம் வென்ற ஹர்மிலன் பெய்ன்ஸுக்கு பிரதமர் வாழ்த்து
ஆசிய விளையாட்டுப் போட்டியில் மகளிர் 800 மீட்டர் ஓட்டப்பந்தயத்தில் வெள்ளிப் பதக்கம் வென்ற ஹர்மிலன் பெய்ன்ஸுக்கு பிரதமர் திரு. நரேந்திர மோடி வாழ்த்து தெரிவித்தார்.
பிரதமர் வெளியிட்டுள்ள எக்ஸ் பதிவு வருமாறு ;
ஆசிய விளையாட்டுப் போட்டியில் மகளிர் 800 மீட்டர் ஓட்டப்பந்தயத்தில் இந்தியாவுக்கு மற்றொரு வெள்ளிப் பதக்கம். இந்த அற்புதமான செயல்திறனுக்கு @HarmilanBains வாழ்த்துகள். ஆர்வமுள்ள அனைத்து விளையாட்டு வீரர்களுக்கும் அவர் ஒரு சிறந்த உத்வேகம் அளிக்கிறார்.
AD/ANU/PKV/KRS
(
பிரதமர் அலுவலகம்
பாஸ்டில் தின அணிவகுப்பில் சிறப்பு விருந்தினராக பிரதமர் கலந்து கொள்கிறார்
(பிரான்ஸ் அதிபர் இம்மானுவேல் மேக்ரோனின் அழைப்பை ஏற்று சாம்ப்ஸ் எலிசீஸ் பகுதியில் நடைபெற்ற பாஸ்டில் தின அணிவகுப்பில் பிரதமர் நரேந்திர மோடி சிறப்பு விருந்தினராகப் பங்கேற்றார்.
இந்தியா-பிரான்ஸ் இடையேயான கூட்டணியின் 25-வது ஆண்டு நிறைவைக் குறிக்கும் வகையில், ராணுவ இசைக்குழுவின் தலைமையில் இந்திய முப்படைகளைச் சேர்ந்த 241 உறுப்பினர்கள் இந்த அணிவகுப்பில் பங்கேற்றனர். இந்திய ராணுவத்தின் குழுவுக்கு ராஜ்புதானா ரைபிள்ஸ் படைப்பிரிவுடன் இணைந்து பஞ்சாப் படைப்பிரிவும் தலைமை தாங்கியது.
இந்த அணிவகுப்பின் ஒருபகுதியாக, இந்திய விமானப்படையின் ஹசிமாரா விமானப்படைப்படைத் தளத்தைச் சேர்ந்த 101 ஸ்க்வாட்ரன் படைப்பிரிவிலுள்ள ரஃபேல் ஜெட் விமானங்களும் பங்கேற்றன.
1789-ம் ஆண்டு ஜூலை 14-ம் தேதி பிரெஞ்சு புரட்சியின் போது பாஸ்டில் சிறைச்சாலை தகர்க்கப்பட்டதன் நினைவு தினத்தை ஜூலை 14-ம் தேதி குறிக்கிறது. இது இந்திய மற்றும் பிரான்ஸ் நாட்டின் அரசியலமைப்பு சட்டத்தின் அடிப்படையான சுதந்திரம், சமத்துவம் மற்றும் சகோதரத்துவம் என்ற ஜனநாயக கோட்பாடுகளை அடையாளப்படுத்துகிறது.
ரெயில்வே அமைச்சகம்
கோவிட்-19 தொற்றுக்கு எதிரான போராட்டத்தில் அரசு எடுத்துவரும் முயற்சிகளுக்கு உறுதுணையாக இந்திய ரெயில்வேயின் முன்னேற்பாடுகளை ஆய்வு செய்தார் மத்திய ரெயில்வே மற்றும் வர்த்தகம் தொழில்துறை அமைச்சர் திரு. பியூஷ் கோயல்
வரலாற்றில் முதல் முறையாக கடந்த 12 மாதங்களில் ரெயில் விபத்தில் ஒருவர் கூட உயிர் இழக்கவில்லை: இந்தியா மீது கோவிட்-19 ஏற்படுத்தும் தாக்கத்தைக் குறைப்பதற்கு நாங்கள் தயாராகி வருகிறோம்: மத்திய ரெயில்வே மற்றும் வர்த்தகம் தொழில்துறை அமைச்சர் திரு. பியூஷ் கோயல்
உதவி தேவைப்படும் மக்களை உணவு, இதர பொருட்களோடு அணுகுங்கள் - அதிகாரிகளுக்கு அறிவுறுத்தல்
தங்களின் திறன், நிதி ஆதாரங்களுக்கு ஏற்ப உதவி தேவைப்படும் மக்களை உணவு மற்றும் இதர பொருட்களோடு அணுகுங்கள் என்று இந்திய ரெயில்வேயின் அதிகாரிகளை மத்திய ரெயில்வே மற்றும் வர்த்தகம் தொழில்துறை அமைச்சர் திரு. பியூஷ் கோயல் அறிவுறுத்தி உள்ளார். இந்திய ரயில்வே உணவு மற்றும் சுற்றுலாக் கழகம்  மற்றும் ரயில்வே பாதுகாப்புப் படை  போன்ற ரெயில்வே நிறுவனங்கள் ஏற்கனவே தேவைப்படுவோருக்கு இலவசமாக உணவு வழங்கும் பணியில் ஈடுபட்டு உள்ளன. ரெயில்வே தனது முயற்சிகளை எல்லைகளைத் தாண்டி விரிவுபடுத்த வேண்டும் என்றும் மாவட்ட நிர்வாகங்கள், தொண்டு நிறுவனங்களின் ஆலோசனையுடன் ரெயில் நிலையங்களின் எல்லைகளைத் தாண்டி தூரமாகவும் சென்று உதவ வேண்டும் என்று அமைச்சர் தெரிவித்தார். இந்தக் கூட்டத்தில் ரெயில்வே இணைஅமைச்சர் திரு சுரேஷ் அங்காடி, நாடு முழுவதிலும் உள்ள ரெயில்வே வாரிய உறுப்பினர்கள், பொதுமேலாளர்கள் பொதுத்துறை நிறுவனங்களின் தலைவர்கள் அனைவரும் காணொளி காட்சி மூலம் கலந்து கொண்டனர்.
கொரோனாவுக்கு எதிராகப் போராடுவதில் மேற்கொண்டு வரும் கடின உழைப்புக்கும் தனிமைப்படுத்தப்பட்ட வார்டுகளாக பயணிகள் ரெயில் பெட்டிகளை மாற்றுகின்ற புதிய முயற்சிகளுக்காகவும் ரெயில்வே துறையை அமைச்சர் திரு பியூஷ் கோயல் பாராட்டினார். மேலும் இந்தப் பெட்டிகளை தேவைப்படும் உபகரணங்களோடு மிக விரைவில் முழுவதும் தயாராக வைத்திருக்க வேண்டிய சவாலை அனைத்து மண்டல ரெயில்வேக்களும் பூர்த்தி செய்யும் என்று தான் நம்புவதாக அமைச்சர் தெரிவித்தார். படிப்படியாகச் செய்ய வேண்டிய இந்த வேலையின் முதல்கட்டமாக 5,000 பெட்டிகளை மாற்றுகின்ற பணி ஏற்கனவே தொடங்கி விட்டது என்பது குறிப்பிடத்தக்கது.
தேசத்திற்கான பிரதமரின் அழைப்பைத் தொடர்ந்து ரூ.151 கோடியை பிரதமர் பாதுகாப்பு நிதியத்துக்கு அளித்துள்ளதாக ரெயில்வே வாரிய அதிகாரிகள் அமைச்சரிடம் தெரிவித்தனர்.
இன்றியமையாத பொருட்களை விநியோகிப்பதற்காக ரெயில்வே இயக்கி வரும் சிறப்பு பார்சல் ரெயில்கள் குறித்து அமைச்சர் திரு. பியூஷ் கோயல் ஆய்வு செய்தார். மருந்துகள், இன்றியமையாத உபகரணங்கள், உணவுப் பொருட்கள் போன்றவை நாடு முழுவதும் மிக விரைவாக விநியோகிக்கப்படுவதற்கு பார்சல் ரெயில் சேவையை மேலும் கூடுதலான வழித்தடங்களில் இயக்க வேண்டும் என்று அதிகாரிகளிடம் அமைச்சர் கேட்டுக் கொண்டார். சிறிய அளவுகளில் பொருட்களை அனுப்பத் தேவை இருக்கின்ற இ-காமர்ஸ் நிறுவனங்கள், இதர இன்றியமையாத பொருட்களை விநியோகிப்பவர்கள் ஆகியோருக்கு இந்த பார்சல் ரெயில்கள் பயன் உள்ளதாக இருக்கும். ஏற்கனவே 8 வழித்தடங்களில் சிறப்பு பார்சல் ரெயில்கள் இயக்கப்படுகின்றன. பல்வேறு மண்டலங்களில் மேலும் 20 பார்சல் ரெயில்களை இயக்க ஏற்பாடுகள் செய்யப்பட்டு வருகின்றன.
வரலாற்றில் முதல் முறையாக கடந்த 12 மாதங்களில் ரெயில் விபத்தில் ஒருவர் கூட உயிர் இழக்கவில்லை என்றும் இப்பொழுது கோவிட்-19 தொற்று இந்தியா மீது ஏற்படுத்தும் தாக்கத்தை முடிந்த அளவிற்கு குறைப்பதற்கு நாங்கள் தயாராகி வருகிறோம் என்றும் அமைச்சர் தெரிவித்தார்.
பாதுகாப்பு அமைச்சகம்
ராணுவ விவகாரங்கள் துறையில் விரைவான தூய்மை இயக்கம் 2.0
பாதுகாப்பு அமைச்சகத்தின் ராணுவ விவகாரங்கள் துறையில் தூய்மை இந்தியா 2.0 சிறப்பு இயக்கம் துரிதமாக மேற்கொள்ளப்பட்டது. 2,657 இடங்களில் தூய்மை இயக்கங்கள் மேற்கொள்ளப்பட்டு, 363 விதிகள் எளிமைப்படுத்தப்பட்டுள்ளன. இந்த சிறப்பு இயக்கம் அக்டோபர் 02, 2022 முதல் அக்டோபர் 31 வரை மத்திய அரசின் அனைத்து அமைச்சகங்கள்/துறைகளில் மேற்கொள்ளப்படுகிறது.
நாடு முழுவதும் பல்வேறு இடங்களில் ராணுவம், கடற்படை மற்றும் விமானப்படை மூலம் பிரச்சாரம் மேற்கொள்ளப்பட்டு வருகிறது. மூன்று சேவைகளின் துணை அமைப்புகளும் கள அமைப்புகளும் பிரச்சாரத்தில் தீவிரமாக பங்கேற்கின்றன. சிறப்பு பிரச்சாரம் 2.0 இன் அனைத்து அளவுருக்களான பொதுமக்களின் குறைகளை நிவர்த்தி செய்தல், தூய்மைப் பிரச்சாரம் அடையாளம் காணப்பட்ட பிரச்சார தளங்களை நடத்துதல், குப்பைகளை அகற்றுதல் போன்றவை அதிகபட்ச வெற்றியை அடையும் நோக்கத்துடன் பின்பற்றப்படுகின்றன.
திருவனந்தபுரம் ராணுவ நிலையப் பணியாளர்கள், கடற்கரையோரத்தின் தூய்மையை பராமரிக்க கொச்சுவேலி கடற்கரையில் சுத்தம் செய்யும் பணியில் ஈடுபட்டனர்.
இந்திய விமானப்படையின் பிரிவுகளிலும் தூய்மை பிரச்சாரம் மேற்கொள்ளப்பட்டது.
அறிவியல் மற்றும் தொழில்நுட்பத்துறை
ஜாதிக்காய் மிட்டாய் தயாரிப்பதற்கான செயல்முறை தொழில்நுட்பத்தை வணிகமயமாக்குவதற்கான ஒப்பந்தம்
ஜாதிக்காய் மிட்டாய் தயாரிப்பதற்கான செயல்முறை தொழில்நுட்பத்தை வணிகமயமாக்குவதற்கான ஒப்பந்தம் கோவாவில் உள்ள மத்திய கடலோர வேளாண் ஆராய்ச்சி மையம்  மற்றும் கோவா மாநில பல்லுயிர் வாரியம் இடையே கடந்த 19 ஆம் தேதி கையெழுத்தானது.
இந்த ஒப்பந்தத்தில் மத்திய கடலோர வேளாண் ஆராய்ச்சி மையம் இயக்குநர் டாக்டர் இ.பி.சாகுர்கர், மற்றும் கோவா மாநில பல்லுயிர் வாரிய உறுப்பினர் டாக்டர் ஏ.ஆர் தேசாய் ஆகியோர் கையெழுத்திட்டனர்.
ஜாதிக்காயில் 80-85 சதவீதம் விதையறை தோல் பகுதி இருக்கும். அதிகம் விளைச்சல் உள்ள ஒரு மரத்திலிருந்து 100 கிலோ விதையுறை தோல் பெற முடியும்.
தற்போது ஜாதிக்காயில் விதை மட்டும் எடுக்கப்பட்டு விதையுறை தோல் பகுதி வீணாக்கப்பட்டு வயல்களில் வீசப்படுகிறது.
ஆனால் இதை பயன்படுத்தி மிட்டாய் தயாரிக்கும் தொழில்நுட்பம் கண்டுபிடிக்கப்பட்டுள்ளது. இது விவசாயிகளுக்கு கூடுதல் வருமானத்தை அளிக்கும். இந்த மிட்டாயை எந்தவித ரசாயண கலப்பும் இல்லாமல் 12 மாதங்களுக்கு கெடாமல் வைத்திருக்க முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700467
ரெயில்வே அமைச்சகம்
தேசிய வரைவு ரயில் திட்டத்தை இந்திய ரயில்வே வெளியிட்டது
எதிர்கால வளர்ச்சிக்கு அடித்தளமாக விளங்கப் போகும் தேசிய வரைவு ரயில் திட்டத்தை இந்திய ரயில்வே வெளியிட்டுள்ளது.
திறன் சம்பந்தப்பட்ட விஷயங்களில் பூர்த்தி செய்யப்படாதவற்றை நிறைவு செய்யும் நோக்கிலும், நாட்டின் ஒட்டுமொத்த சரக்குப் போக்குவரத்து சூழலியலில் தனது பங்கை அதிகரிக்கும் விதத்திலும் தேசிய வரைவு ரயில் திட்டத்தை இந்திய ரயில்வே வெளியிட்டுள்ளது.
உள்கட்டமைப்புத் திறனை அதிகப்படுத்தி, ரயில்வே சேவைகள் மற்றும் வர்த்தகத்தை மேம்படுத்துவது இதன் முக்கிய நோக்கமாகும். 2030-ஆம் ஆண்டுக்குள் தேவையை விட அதிகமாக திறனை ஏற்படுத்தி, 2050-ஆம் ஆண்டு வரை அதை நிலைத்திருக்க செய்வதும் இந்தத் திட்டத்தின் நோக்கமாகும்.
முக்கியமான சில திட்டங்களை 2024-ஆம் ஆண்டுக்குள் முடிப்பதற்காக 'விஷன் 2024' தேசிய வரைவு ரயில் திட்டத்தின் ஒரு பகுதியாகத் தொடங்கப்பட்டுள்ளது. 2024-ஆம் ஆண்டுக்குப் பிறகு செயல்படுத்தப்படவுள்ள ரயில் தடம் மற்றும் சிக்னல் திட்டங்கள் அடையாளப்படுத்தப்பட்டு, அவற்றை நிறைவேற்றுவதற்கான தெளிவான காலகெடுக்கள் நிர்ணயிக்கப்பட்டுள்ளன.
கிழக்குக் கடற்கரை, கிழக்கு-மேற்கு மற்றும் வடக்கு-கிழக்கு என்று மூன்று பிரத்தியேக சரக்கு வழித்தடங்கள் அடையாளம் காணப்பட்டுள்ளன. பல்வேறு அதிவேக ரயில் தடங்களும் செயல்படுத்தப்பட உள்ளன.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1681727
குடியரசுத் தலைவர் செயலகம்
இந்திய குடியரசுத்தலைவர் டெஹ்ராடூனில் 'ஆஷியானா அனெக்ஸ்' -ஐ திறந்து வைத்தார்.
உத்தரகாண்ட், டெஹ்ராடூனில், 'ஆஷியானா'வில் குடியரசுத்தலைவர்கள் ஓய்வுக்காக செல்லும்போது, குடியரசுத்தலைவர் மாளிகையின் அதிகாரிகள் மற்றும் ஊழியர்கள் தங்குவதற்காகக் கட்டப்பட்ட 12 குறைந்த செலவிலான குடியிருப்புகள் கொண்ட 'ஆஷியானா அனெக்ஸ்' -ஐ ஜூலை 10, 2017 அன்று இந்திய குடியரசுத்தலைவர் திரு.பிரணாப் முகர்ஜி, திறந்து வைத்தார்.
இந்தக் குடியிருப்புகள், ஏஷியன் தொழில்நுட்பக் கல்வி நிறுவனத்தில் உருவாக்கப்பட்ட ஹாபிடெக்-நிவாரா தந்த்ரா எனும் 'தளம் மீதான துப்புரவு ஒருங்கிணைந்த சமூக வீடமைப்பு தொழில்நுட்பப் புதுஉத்திகளை' பயன்படுத்திக் கட்டப்பட்டவை. இந்தத் தொழில்நுட்பப் புதுஉத்திகள், உள்ளூர் மண்ணையே பயன்படுத்தித் தயாரிக்கப்பட்ட 'நெருக்கமாகப் பிணையும் பாளங்கள்' எனப்படும் தனித்தன்மையான பாளங்களைக் கொண்டவை. அதே தளத்திலேயே இந்தப் பாளங்கள் சுற்றுச்சூழல்களுக்குப் பாதகமில்லாத பசுமைச் செய்முறையில் செய்யப்படுகின்றன. இந்தப் பாளங்கள், எஃகு கம்பிகளைப் பயன்படுத்தி கிடைமட்டத்திலும், செங்குத்திலும் வலுப்படுத்துவதற்காகப் புதுமையான உட்குழிவுகளைக் கொண்டவை. அவை வழக்கமான கூரை உத்திரங்கள், தூண்கள், கான்க்ரீட் சன்னல் உத்திரங்கள் போன்றவற்றின் உபயோகத்தை முற்றிலுமாக நீக்கிட உதவுகின்றன. இந்த உட்குழிவுகள் வெப்பம், இரைச்சல் மாசுகள் மற்றும் நீர் கசிவுகள் போன்றவற்றிற்கு எதிராக காற்றுத்திரைகளாக செயல்படுகின்றன. இந்தக் குடியிருப்புகளின் முக்கிய அம்சங்களாகக் கருதப்படுபவை என்னவெனில், இவை பேரிடர் நெகிழ்திறன், நீடித்த உழைப்பு மற்றும் செலவினச் சிக்கனம் கொண்டவை. துப்புரவுக் கழிவுகளை கையாளும் விஞ்ஞான செயல்முறைகள் நோய் இடர்களைத் தடுப்பதோடு, குடியிருப்போர் மற்றும் சுற்றங்களின் ஆரோக்கியம் மற்றும் நல்வாழ்வை உறுதி செய்கின்றன.
அந்த நிகழ்வில், பிரஷாக் டெக்னோ என்டர்பிரைசஸ் நிறுவனம் மற்றும் மத்திய கட்டட ஆராய்ச்சி நிறுவனம் ஆகிய இரண்டிற்கும் இடையில், குறைந்த செலவு, பேரிடர் நெகிழ்திறனுள்ள வீடுகளில் கவனம் வைத்து, -முக்கியமாக கிராமப்புறங்களில் "அனைவர்க்கும் வீடு" நோக்கத்தில், அதிலும் நலிந்த பிரிவினர் மற்றும் குறைந்த வருவாய் மக்களுக்கு- தனி முனைப்புடன் நிறைவேற்றுவதற்கு, ஹாபிடெக்-நிவாரா தந்த்ரா தொழில்நுட்ப தீர்வுகளின் பலன்களை பெருக்கித் தந்திட உடனுழைக்க, ஒரு புரிந்துணர்வு ஒப்பந்தம் கையெழுத்தானது.
டெஹ்ராடூனில் ராஜ்கபூர் சாலையில் உள்ள "ஆஷியானா" முதன்மைக் கட்டடம், இணைப்புக் கட்டடம், மேல் லாயங்கள்/வரிசைகள் மற்றும் கீழ் லாயங்கள்/வரிசைகள் அவற்றோடு இணைப்பிலுள்ள சாலைகள் மற்றும் வழிகள் ஆகியவற்றைக் கொண்டது. முந்தைய காலத்தில் குடியரசுத் தலைவரின் பாதுகாப்பாளர்களின் தலைமையாளரின் மாளிகையாக இருந்து பயன்படுத்தாமல் கிடந்து, பல ஆண்டுகளுக்குப் பிறகு, குடியரசுத் தலைவரால் தற்போது புதுப்பிக்கப்பட்டிருக்கிறது. முன்னாள் குடியரசுத்தலைவர் திரு.கே.ஆர்.நாராயணன் அவர்கள்தான் கடைசியாக மார்ச், 1998 இல் இங்கே தங்கினார். புதுப்பிக்கப்பட்ட "ராஷ்ட்ரபதி ஆஷியானாவின்" முதன்மைக் கட்டடம், குடியரசுத் தலைவரால் செப்டம்பர் 27, 2016 அன்று திறக்கப்பட்டது.
வணிகம் மற்றும் தொழில்துறை அமைச்சகம்
இண்டஸ்ஃபுட் II 2019ல் 600 உலகளாவிய வாங்கும் நிறுவனங்கள் பங்கேற்பு
இண்டஸ்ஃபுட்- II 2019 உணவுக் கண்காட்சியில் டாக்காவை தலைமையகமாக கொண்டு செயல்படும் இந்தியா-வங்கதேச வர்த்தக சபை அதிக எண்ணிக்கையிலான உணவு மற்றும் பானங்கள் வாங்கும் நிறுவனங்களுடன் பங்கேற்கிறது. இதனை இந்த சபையின் தலைவர் அப்துல் மத்லப் அஹமது, இந்திய வர்த்தக மேம்பாட்டு கவுன்சிலின் இயக்குனர் திரு. அசோக் சேத்தியுடன் டாக்காவல் நடத்திய ஆலோசனைக்கு பின்னர் இந்த தகவலை தெரிவித்தார்.
சார்க் நாடுகளில் இருந்து அதிக எண்ணிக்கையிலான உணவு மற்றும் பானங்கள் வாங்குவோரை ஈர்க்கும் வகையில் இந்திய வர்த்தக மேம்பாட்டு கவுன்சில செயல்பட்டு வருகிறது. வளைகுடா நாட்டில் இருந்து அதிக எண்ணிக்கையிலான சூப்பர் மார்க்கெட் சங்கிலித் தொடர் நிறுவனங்களும் ரஷ்ய காமன்வெல்த்திலிருந்து அதிக எண்ணிக்கையிலான நிறுவனங்களும் இண்டஸ்ஃபுட்- IIல் பங்கேற்க ஒப்புக் கொண்டுள்ளன.
இந்த நிகழ்வில் 50 நாடுகளில் இருந்து சுமார் 600 உலகளாவிய வாங்கும் நிறுவனங்கள் பங்கேற்கு என இந்திய வர்த்தக மேம்பாட்டுக் கவுன்சில் எதிர்பார்க்கிறது. மேலும் 650 இந்திய ஏற்றுமதி நிறுவனங்களும் இதில் பங்கேற்கவுள்ளன. இண்டஸ்ஃபுட்- II கண்காட்சி ஜனவரி மாதம் 14-15 தேதிகளில் நொய்டாவில் நடைபெற உள்ளது.
குடியரசுத் தலைவர் செயலகம்
பக்ரீத் பண்டிகையை முன்னிட்டு குடியரசுத் தலைவரின் வாழ்த்துச் செய்தி.
பக்ரீத் பண்டிகையை முன்னிட்டு, குடியரசுத் தலைவர் திரு.ராம் நாத் கோவிந்த், நாட்டு மக்களுக்கு வாழ்த்துத் தெரிவித்துள்ளார்.
குடியரசுத் தலைவர் வெளியிட்டுள்ள வாழ்த்துச் செய்தியில், “ பக்ரீத் பண்டிகையை முன்னிட்டு, நாட்டு மக்களுக்கு, குறிப்பாக இஸ்லாமிய சகோதரர்கள் மற்றும் சகோதரிகளுக்கு எனது நல்வாழ்த்துக்களை தெரிவித்துக் கொள்கிறேன்.
பக்ரீத் திருநாள், தியாக உணர்வு மற்றும் அனைவரின் நலனுக்காகவும் பாடுபட வேண்டுமென்ற தோழமை உணர்வை பிரதிபலிக்கிறது.
கோவிட்-19 பெருந்தொற்று பரவுவதைக் கருத்தில் கொண்டு வெளியிடப்பட்டுள்ள விதிமுறைகள் மற்றும் வழிகாட்டு நெறிமுறைகளைப் பின்பற்ற வேண்டுமென்ற உறுதிப்பாட்டை மீண்டும் ஒருமுறை வலியுறுத்துகிறேன். இந்தப் பண்டிகை தினத்தில், நமது மகிழ்ச்சியை மற்றவர்களுடன் பகிர்ந்து கொள்வதோடு, பரஸ்பர நல்லிணக்கத்தை ஊக்குவிப்போம்“ . என்றும் தெரிவித்துள்ளார்.